
Na kratko (medijska slika december)
V tednu med 28.11 in 4.12. so mediji pozornost  namenjali primanjkovanju zdravnikov in medicinskih sester. V ŠOULJ so zbirali podpise za ohranitev študentskega zdravstvenega doma. Računsko sodišče je opozorilo na premalo urologov v državi. Ministrica za zdravje krivi Zdravniško zbornico. Vzroki, zakaj ljudje v Sloveniji raje obiščejo zasebnega zdravnika so: krajše čakalne dobe, nove metode, ki jih v javnem zdravstvu ni, čas in dolžina pregleda in zasebni odnos med zdravnikom in pacientom. Lokalni časopis Gorenjski glas je pisal o tem, da je občina Gorenja vas pridobila novo koncesionarko na področju splošne medicine.
Teden med 5. in 11.12. je bil medijsko res pester. Ministrstvo za zdravje je v javno razpravo poslalo resolucijo nacionalnega programa duševnega zdravja za prihodnjih deset let. Cilj tega je skrajšanje hospitalizacije duševnih bolnikov. ŠOU v Ljubljani je zbral čez 10.000 podpisov za ohranitev študentskega zdravstvenega doma. Pediatrična klinika v UKC Ljubljana je trenutno brez srčnega kirurga. Otroke operirajo gostujoči kirurgi iz Češke. Na ZZZS so zaskrbljeni zaradi težav z eNaročanjem, saj sistem ne prikazuje pravih podatkov o čakalnih dobah. Težave z izbiro osebnega zdravnika imajo, kot v drugih krajih po Sloveniji, tudi v Kopru in Celju. Ekipa zdravnikov in sester iz Pomurja bo uredila register sladkornih bolnikov. V slovensko zdravstvo se uvajajo alternativne oblike zdravljenja. Strokovni nadzor nad zdravniki, ki se s takimi načini zdravljenja ukvarjajo, bo izvajala Zdravniška zbornica
V tednu med 12. in 18.12. so mediji pozornost namenjali še naprej problematiki Študentskega zdravstvenega. Prav tako je ostala tema alternativne medicine in zdravniškega dela. Odločeno je bilo, da bodo mariborski zdravniki paciente sprejemali do 105% slovenskega povprečja. Koordinativno telo družinske medicine Slovenije je pozvalo vlado k zagotovitvi sredstev za financiranje novih timov zdravnikov, ki bodo pripeljali zdravnike družinske medicine po celi državi. Poslanci SDS so predlagali obravnavo problematike čakalnih dob pri onkoloških bolnikih v državnem zboru, saj se ministrstvo za zdravje tega loteva neuspešno.  Obeta se ureditev čakalnih seznamov, ki jih bodo bolnišnice morale urediti do 21.januarja 2018 čakalnih dob, ki naj bi prikazala realne čase. Sindikata upokojencev Slovenije, natančneje, Nevenka Lekše (izvoljena v ZZZD), bo nasprotoval predlaganemu načrtu financiranja zdravstvene oskrbe prebivalstva. Veliko pozornost so mediji, razumljivo, namenili novemu generalnemu direktorju UKC Ljubljana, Alešu Šabederju. Kot smo napovedali, pa se ZZD-ej seli na pravno področje z objavo članka v Pravni praksi. 
Teden med 19 in 27. decembrom. Predsednica ZZS Zdenka Čebašek-Travnik podpira zdravilce in alternativno medicino. ZZS je na novinarski konferenci ponovno opozorila na slabo in nespoštljivo komunikacijo z ministrstvom. Ministrica za zdravje je podpisala sklep o določitvi vrst specializacij, od tega 124 posameznih vrst specializacij za zdravnike in 9 za zobozdravnike. Prav tako je predstavila nov prispevek za zdravstveno zavarovanje. Če bodo sprejeti novi reformni ukrepi in uveljavljen nov zakon o zdravstvenem zavarovanju, bi po napovedih imela javna zdravstvena blagajna leta 2024 na voljo 62 odstotkov več denarja kot letos. Dnevnik in Večer sta pisala o izpodbijanju ZZDej s strani SZZZZS na ustavnem sodišču.

Priporočila:
Glede na to, da je v naslednjem tednu načrtovano letno srečanje KZO z novinarji, predlagamo, da se prične z vsebinsko pripravo gradiva tistih tem, za katere smatramo, da bodo aktualne v naslednjem letu. Prav tako bi bilo dobro pripraviti tudi seznam aktivnosti SZZZZS, katerih datumi izvedbe v letu 2018 so že znani. 
Glede na to, da ZZS te dni praznuje 25 let delovanja predlagamo, da ji SZZZZS pošlje ob tem jubileju čestitko. SPEM pripravi osnutek teksta. Glede na to, da je ministrstvo odprlo »Pandorino skrinjico« za alternativo v zdravstvu, bi bilo po našem mnenju veljalo o tem članstvo posebej obvestiti in najti med člani »protagoniste«, ki bi lahko prispevali svoja strokovna mnenja k razpravi. Predlagamo, da takšno razpravo SZZZZS tudi organizira. Ponovno tudi pozivamo k razmisleku o delovnem srečanju s ŠOU Ljubljana k opredelitvi skupnih tem – »Študentje in zdravstveni sistem«, ki bi pokrival tudi vidike šolanja zdravnikov.
Glede na to, da se SZZZZS pripravlja na postopek ustavnosti pred Ustavnim sodiščem v zvezi z ZZD-ej predlagamo, da se komuniciranje začne na SZZZZS, komuniciranje pa se koordinira z odvetnico (njena pristojnost so pravne razlage). SPEM bo pripravil predlog izjave. Predlagamo, da se o akciji obvesti na spletni strani hkrati tudi članstvo. Prav tako tudi predlagamo, da se novemu generalnemu direktorju UKC Ljubljana pošlje čestitko ob njegovem imenovanju. Predlagamo tudi, da se s ciljem negovanja dobrih odnosov z novinarji pripravi zahvala novinarkam, za njihov obisk večerje v organizaciji KZO.

Izvedene aktivnosti
Poslano sporočilo za medije o vloženi ustavni presoji ZZD-ej in opravljeno letno srečanje vodstva in predstavnikov PR-ja z novinarji.
Poročilo pripravil:
Tomaž Mihelin Ritlop, strateški svetovalec, direktor
Elektronski naslov: tomaz.ritlop@spem.si

